                                          ДГ № 11 „ЗДРАВЕЦ“
                                                      гр. Благоевград, ул. „Лале“ №1
Директор : 0878 418 311 Централа: 073 83 27 70
Email: cdg11_blagoevgrad@abv
                                                            П Р О Т О К О Л   № 2
          От заседание  на педагогическия съвет на ДГ № 11“Здравец“ – гр. Благоевград
               Днес, 02.12.2025 г.  от 13:30 ч. се проведе второто събрание на педагогическия съвет  в ДГ №11 „Здравец“ –  град  Благоевград.
Присъстват всички членове на колегията с изключение на Величка Божкова и Елена Белемезова, които са в платен годишен отпуск.
         Г – жа Емилия Георгиева – директор на детската градина, откри заседанието, което протече при следния дневен ред:
1. Коледни тържества в детската градина.
2. Проект “Силен старт“.
3. Проект “Интеркултурно образование”.
4. Национални програми.
5. Предложения и неотложни решения.
                 По т. 1
[bookmark: _Hlk177627645]Бяха направени предложения за организация и реализиране на коледните тържества в детската градина. В предвид предписанието на Министерството на здравеопазването и Регионална здравна инспекция Благоевград за спазване на противоепидемични мерки и поставянето под карантина на две от групите в детското заведение, коледните тържества ще бъдат проведени без присъствието на децата от групите “Патиланци” и “Шарени петлета”. В тези две групи тържествата ще се организират самостоятелно, без сливане  с деца от другите групи. Според план - графика, на 15.12.2025г. ще ни посети неправителствена организация “Светлина” и ще раздаде на всички деца коледни подаръци. Съобразно с мерките децата, които са под карантина няма да се сливат с другите деца и ще получат подаръците си самостоятелно в своята група. На 22.12.2025г. театър “Зазу” ще представи постановката “Весела Коледна чакалня” и отново ще има подаръци за децата, закупени със средства събрани от родителите. Взе се решение учителите на групите самостоятелно да изберат подаръците за децата, в зависимост от техните интереси и потребности. Решението беше подложено на гласуване:
„за“ – всички
„ против“ – няма“
„въздържали се“ – няма
По т. 2
Продължава изпълнението на дейностите по проект “Силен старт” по дейност 2 -“ „Интензивна работа с родители” и дейност 4 – допълнително обучение по български език и литература. Директорът г - жа Емилия Георгиева припомни да се спазват стриктно указанията, да се отбелязват коректно присъствията и отработените ситуации с децата. 
По т. 3
Във връзка с участието на детската градина заедно с Община Благоевград и Девето основно училище Благоевград в проект “Повишаване на възможностите за обучение и сътрудничество в образователна среда чрез мултикултурно взаимодействие, на 12.12.2025 г. децата от група “Палавници” ще участват в дейност, организирана от Девето основно училище “ Пейо Яворов, а на 16.12. ще се проведе обучение на педагогическия колектив с лектор Мария Дерижан. 
По т. 4 
Във връзка с участието ни по НП “Заедно за всяко дете” ще бъде организиран Коледен базар. Всички групи ще организират Коледни работилници с родители, с които ще  изработят коледни украси и сувенири на 10, 11, и 12.12.2025г., след което на 17.12. със съдействието на ЦЛТРНДБ в Младежки дом Благоевград ще се осъществи Коледния базар, на който ще бъдат изложени всички изработени в Коледната работилница изделия с благотворителна цел. Взето беше решение децата от четвърта група “Палавници” да представят празнична програма пред гостите на базара.
„за“ – всички
„ против“ – няма“
„въздържали се“ – няма
По т. 5
Бяха разгледани важни въпроси, свързани с организацията и дейността в детската градина“. Предстои план - прием за новата учебна година. В централната сграда ще се приеме една първа група и 1/2 група  във филиала.  Госпожа Георгиева уведоми всички педагогически специалисти, че могат да се включат  като ментори по студентска практика. Извършва се оптимизация на работните заплати, изплащат се средствата на пенсионираните служители, ще бъдат изплатени и допълнителни възнаграждения, получени за проектните дейности.
Направено беше предложение неизползвания платен годишен отпуск за настоящата година да бъде рационално използван в ненатоварени дни от работната седмица до края на календарната година. Предложението беше подложено на гласуване и прието от всички присъстващи. 
“ всички” - “за”
„ против“ – “няма“
„въздържали се“ – “няма”

